
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ҪУЛ ҪӲРЕВЕ 
ЙӖРКЕЛЕС ЕНӖПЕ УЙРӐМ ЫЙТУСЕНЕ ЙӖРКЕЛЕСЕ ТӐРАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи утӑ уйӑхӗн 3-мӗшӗнче
йышӑннӑ

1 статья
Чӑваш Республикин "Чӑваш Республикинче ҫул ҫӳреве йӗркелес енӗпе уйрӑм ыйтусене йӗркелесе тӑрасси ҫинчен" 2023 ҫулхи чӳк уйӑхӗн 
23-мӗшӗнчи 88 №-лӗ саккунне ("Республика" хаҫат, 2023, чӳк уйӑхӗн 
29-мӗшӗ) ҫакӑн пек улшӑнусем кӗртес:
1) 4 статьяра:
а) 2-мӗш пайра:
2-мӗш пункта ҫакӑн пек ҫырса хурас:
"2) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелессине тивӗҫтересси, ҫав шутра ҫул ҫӳреве мониторинг тӑвасси;";
4-мӗш пункта ", ҫул ҫӳреве йӗркелемелли кӑтартнӑ проектсене кӗртнӗ улшӑнусене" сӑмахсем хушса хурас;
5-мӗш пункт хӑйӗн вӑйне ҫухатнӑ тесе йышӑнас;
6-мӗш пунктра "Чӑваш Республикин ӗҫ тӑвакан влаҫӗн полномочиллӗ органне" сӑмахсене "Чӑваш Республикин ӗҫ тӑвакан полномочиллӗ органне" сӑмахсемпе улӑштарас;
ҫакӑн пек ҫырса 61–63-мӗш пунктсем хушса хурас:
"61) регион е муниципалитетсем хушшинчи пӗлтерӗшлӗ автомобиль ҫулӗсем ҫинче, вырӑн пӗлтерӗшлӗ автомобиль ҫулӗсем ҫинче тӳлевлӗ парковкӑсемпе усӑ курнӑшӑн илекен тӳлев виҫине шутласа палӑртмалли методикӑна палӑртасси, ҫавӑн пекех унӑн чи пысӑк виҫине ҫирӗплетесси;
62) ҫул ҫӳреве йӗркелемелли комплекслӑ схемӑсене туса хатӗрлемелли, вӗсене Федераци саккунӗн 17 статйин 9-мӗш пайӗн 1-мӗш, 2-мӗш тата 4-мӗш пункчӗсенче кӑтартнӑ органсемпе тата организацисемпе килӗштермелли тата ҫул ҫӳреве йӗркелемелли комплекслӑ схемӑсене, ҫул ҫӳреве йӗркелемелли ҫирӗплетнӗ комплекслӑ схемӑсене кӗртнӗ улшӑнусене ҫирӗплетмелли йӗркене Федераци саккунӗн положенийӗсене шута илсе палӑртасси;
63) регион, муниципалитетсем хушшинчи, вырӑн пӗлтерӗшлӗ автомобиль ҫулӗсем ҫинче, уйрӑм ҫын тытса тӑракан автомобиль ҫулӗсем ҫинче ҫул ҫӳреве йӗркелемелли проектсене туса хатӗрлемелли, вӗсене Федераци саккунӗн 18 статйин 8-мӗш пайӗн 2-мӗш пунктӗнче, 9-мӗш пайӗн 2-мӗш тата 3-мӗш пункчӗсенче, 91-мӗш пайӗн 2-мӗш тата 3-мӗш пункчӗсенче кӑтартнӑ органсемпе тата организацисемпе килӗштермелли тата регион, муниципалитетсем хушшинчи, вырӑн пӗлтерӗшлӗ автомобиль ҫулӗсем ҫинче, уйрӑм ҫын тытса тӑракан автомобиль ҫулӗсем ҫинче ҫул ҫӳреве йӗркелемелли проектсене, ҫул ҫӳреве йӗркелемелли кӑтартнӑ проектсене кӗртнӗ улшӑнусене ҫирӗплетмелли йӗркене Федераци саккунӗн положенийӗсене шута илсе палӑртасси;";
ӑ) 3-мӗш пайра:
1-мӗш тата 2-мӗш пунктсене ҫакӑн пек ҫырса хурас: 
"1) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелесси, ҫав шутра ҫул ҫӳреве мониторинг тӑ-васси;
2) регион е муниципалитетсем хушшинчи пӗлтерӗшлӗ автомобиль ҫулӗсем ҫинче ҫул ҫӳреве йӗркелемелли техника хатӗрӗсене вырнаҫтарассине, улӑштарассине, пӑсассине тата тытса тӑрассине тивӗҫтересси;";
5-мӗш пунктра "Чӑваш Республикин ӗҫ тӑвакан влаҫӗн органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑш-тарас;
6-мӗш пункта "1–7-мӗш" сӑмахсем хыҫҫӑн "тата 9-мӗш" сӑмахсем хушса хурас;
7-мӗш пункта ", ҫул ҫӳреве йӗркелемелли ҫавнашкал ҫирӗплетнӗ комплекслӑ схемӑсене кӗртнӗ улшӑнусене" сӑмахсем хушса хурас;
9-мӗш пункта ", ҫул ҫӳреве йӗркелемелли кӑтартнӑ проектсене кӗртнӗ улшӑнусене" сӑмахсем хушса хурас;
10-мӗш пункта "муниципаллӑ пӗрлӗхӗн чиккисенче," сӑмахсем хыҫҫӑн "тата ҫул ҫӳреве йӗркелемелли кӑтартнӑ проектсене кӗртнӗ улшӑнусене" сӑмахсем хушса хурас, "е тата вӗсен участокӗсем" сӑмахсем хыҫҫӑн 
", муниципаллӑ пӗрлӗхӗн чиккисенче вырнаҫнӑ ытти автомобиль ҫулӗсем 
е вӗсен участокӗсем," сӑмахсем хушса хурас;
ҫакӑн пек ҫырса 101-мӗш пункт хушса хурас:
"101) уйрӑм ҫын тытса тӑракан автомобиль ҫулӗсем е тата вӗсен участокӗсем валли тӑвакан ҫул ҫӳреве йӗркелемелли проектсене, ҫул ҫӳреве йӗркелемелли кӑтартнӑ проектсене кӗртнӗ улшӑнусене уйрӑм ҫын тытса тӑракан автомобиль ҫулӗсем е тата вӗсен участокӗсем регион е муниципалитетсем хушшинчи пӗлтерӗшлӗ автомобиль ҫулӗсемпе ҫыхӑннӑ е вӗсемпе хӗресленнӗ чухне килӗштересси;";
2) 5 статьян 1-мӗш пайӗн 1–3-мӗш пункчӗсене ҫакӑн пек ҫырса хурас:
"1) вырӑн пӗлтерӗшлӗ пурте усӑ куракан автомобиль ҫулӗсем ҫинче ҫул ҫӳреве йӗркелесси, ҫав шутра ҫул ҫӳреве мониторинг тӑвасси;
2) муниципаллӑ округсен тата хула округӗсен территорийӗсенче тивӗҫлӗн вырнаҫнӑ пурте усӑ куракан парковкӑсен реестрне тытса пырасси, регион е муниципалитетсем хушшинчи пӗлтерӗшлӗ автомобиль ҫулӗсем ҫинче вырнаҫнӑ пурте усӑ куракан парковкӑсемсӗр пуҫне;
3) вырӑн пӗлтерӗшлӗ пурте усӑ куракан автомобиль ҫулӗсем ҫинче ҫул ҫӳреве йӗркелемелли техника хатӗрӗсене вырнаҫтарассине, улӑштарассине, пӑсассине тата тытса тӑрассине тивӗҫтересси;";
3) 9 статьяра:
а) ятӗнче "Чӑваш Республикин ӗҫ тӑвакан власть органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑштарас;
ӑ) "Чӑваш Республикин ӗҫ тӑвакан власть органӗсем" сӑмахсене "Чӑ-ваш Республикин ӗҫ тӑвакан органӗсем" сӑмахсемпе улӑштарас. 
2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи утӑ уйӑхӗн 7-мӗшӗ

